stanford-oval/wikipedia huggingface dataset:
לחש
סוגי לחשים

קיימים שני סוגי לחשים: "לחשים רגילים", הנאמרים על ידי הדיוטות בתחומי דת, וכישופים המוטלים על ידי מכשפים.
לחשי הדיוטות נחשבים סגולה לעתיד טוב, או נאמרים בזמני מצוקה או חרדה בידי המאמין, כדי לנסות ולעזור לעצמו וליקרים לליבו כפנייה לכוחות אלוהיים או כוחות על־טבעיים.
יש סוגי לחשים רבים, שהמאמינים מייחסים להם השפעות, כמו הסרת עין הרע, ברכה, הריון ולידה, אהבה, ישועה ממחלה, וכן הלאה. אנשים רבים זוקפים לזכות לחשים הצלה מפגעים שונים. כאשר הלחש אינו נושא פרי מיוחס הכישלון להיעדר אמונה בלחש או לפעולתו של אל. לחשיהם של מכשפים נחשבים בעלי סגולה רבה יותר, בעיני המאמינים, ומיוחסת להם עצמה רבה יותר.
בתרבות המודרנית, יש שימוש בלחשים בספרות פנטזיה העוסקת בקסמים. בסדרת ספרי "הארי פוטר" מגדילה הסופרת לעשות ומכניסה את הלחשים למערכת הלימודים בבית־הספר לקוסמים.
הלחש שונה מתפילות וברכות בכך שאין פנייה לאל או אמירה אופטימית על העתיד לבוא אלא חזרה על טקסט ידוע מראש, שלעיתים אין פשרו ברור.
לחש ביהדות

בתורה קיים איסור להשתמש בלחשים, נאמר במקרא: "וחובר חבר", ופירשו בספרי ובתלמוד שהכוונה לאדם הלוחש לחש כדי לשתק נחש או עקרב. איסור זה נמנה בתרי"ג מצוות .
אולם במקרים מסוימים התירו חז"ל להשתמש בלחשים, בתלמוד במסכת שבת מובא שורה של לחשים שמותר לאומרם בהזדמנויות שונות: כנגד חום גבוה, שחין וכאב, או כנגד שד לחשים אלו הותרו כדי ליישב את דעתו של החולה או הנפגע, כדי שהפחד לא יחמיר את מצבו.
במשנה מובא עונש הלוחש: "הלוחש על המכה... אין לו חלק לעולם הבא", אך בתלמוד מוסבר שמדובר במי שרוקק לפני הלחש, משום שאין להזכיר שם האל בזמן רקיקה.
ראו גם

מילת קסם
השבעה (מאגיה)
כתבי הפירמידות
לחשים במסופוטמיה
לחש עלילת האלים הנאבקים בנחש
ספר הרזים
לקריאה נוספת

Conley, Craig (2008). Magic Words, A Dictionary. San Francisco: Weiser Books. p. 40. ISBN 978-1-57863-434-7.
הערות שוליים

↑  תלמוד בבלי, מסכת כריתות, דף ג', עמוד ב'
↑  ספר המצוות להרמבם לא תעשה לה
↑  תלמוד בבלי, מסכת שבת, דף ס"ז, עמוד א'
↑  משנה, מסכת סנהדרין, פרק י', משנה א'
↑  תלמוד בבלי, מסכת סנהדרין, דף צ', עמוד א'
| --- | --- |
בקרת זהויות :  NLI: 987007284929105171  BnF: cb11938875h (data)  GND: 4190550-7  LCCN: sh85022700  NKC: ph116737 
ערך זה הוא קצרמרבנושא דת. אתם מוזמנים לתרום לוויקיפדיה ו.
לאדה קלינה

| --- | --- |

 מאפיינים כלליים
 יצרן:  אווטוואז 
 מודל קודם:  VAZ-2103 
 מודל אחריו:  לאדה גרנטה 
 רוחב:  1,700 מ"מ 
 בסיס גלגלים:  2,476 מ"מ 
 מפרט טכני
 מנוע:  מנוע בנזין 
 
לאדה קלינה (ברוסית: Ла́да Кали́на) היא מכונית סופרמיני המיוצרת על ידי יצרנית הרכב הרוסית לאדה (AvtoVAZ). הרכב יוצר מ-18 בנובמבר 2004 עד יולי 2018. השם "קלינה" בא מהשם הרוסי לסוג של ויבורנום. הרכב שווק גם בשם Lada 117/119 בפינלנד.
העבודות על ייצור לאדה קלינה החלו בשנת 1993. בשנת 1998 נקרא הרכב "לאדה-קלינה". אב טיפוס הוצג כבר בשנת 1999 (בגרסת האצ'בק), בשנת 2000 הוצג בגרסת סדאן וב-2001 כמכונית סטיישן.
גלריה

לאדה קלינה האצ'בק (2006–2013)
לאדה קלינה האצ'בק (2006–2013)
לאדה קלינה סדאן (2005–2009)
לאדה קלינה סדאן (2005–2009)
לאדה קאלינה סטיישן (2007–2013)
לאדה קאלינה סטיישן (2007–2013)
לאדה קלינה סופר 1600
לאדה קלינה סופר 1600
לאדה קלינה ספורט (2008–2013)
לאדה קלינה II סטיישן
לאדה קלינה II סטיישן
לאדה קלינה קרוס
לאדה קלינה קרוס
פנים לאדה קלינה
לאדה קלינה NFR
הערות שוליים

↑  "Lada Priora будет снята с производства в июле". Vedomosti. נבדק ב-2 במרץ 2019. {{cite web}}:  (עזרה)
ליאנדרו ברבוזה

ליאנדרו מתאוס ברבוזה (פורטוגזית: Leandro Mateus Barbosa; נולד ב-28 בנובמבר 1982 בסאו פאולו, סאו פאולו) הוא כדורסלן עבר ברזילאי, אשר שיחק בעמדות הרכז והקלע. שיחק בליגת ה-NBA בין השנים 2003–2017, ולאורך התקופה העמיד ממוצעים של 10.6 נקודות, 2.1 אסיסטים ו-2.0 ריבאונדים למשחק. ברבוזה הוא הברזילאי היחיד שזכה בתואר אישי ב-NBA, לאחר שזכה בתואר השחקן השישי של העונה בשנת 2007, ונחשב לאחד מהכדורסלנים הברזילאים הגדולים בכל הזמנים.
קריירה קבוצתית > השנים הראשונות

ברבוזה החל את קריית הבוגרים שלו בקבוצת ליגת העל הברזילאית, פלמיירס, בה שיחק במשך עונה וחצי שלאחריה הועבר לקבוצת באורו בינואר 2001. את עונתו הראשונה בבאורו סיים עם ממוצעים נאים של 15.8 נקודות, 6.4 אסיסטים ו-1.7 חטיפות למשחק ודורג רביעי בליגה באחוזי קליעה מטווח השלוש ושביעי באסיסטים. בעונה שלאחר מכן, שיפר את יכולתו משמעותית והציג ממוצעים מצוינים של 28.2 נקודות (שני בליגה), 7 אסיסטים (ראשון בליגה) ו-4 כדורים חוזרים למשחק. לאחר עונה זו נרשם לדראפט ה-NBA לשנת 2003, בו נבחר במקום ה-28 על ידי הסן אנטוניו ספרס והועבר מיד לפיניקס סאנס תמורת בחירת דראפט עתידית בסיבוב הראשון.
קריירה קבוצתית > השנים האחרונות

בין השנים 2017–2020 שיחק עבור הקבוצות פרנקה ומינאס מליגת העל הברזילאית, ובספטמבר 2020 הודיע על פרישה ממשחק.
נבחרת לאומית

ברבוזה היה חלק מנבחרת הנוער של ברזיל באליפות אמריקה הדרומית לשנת 2000. בגיל 19 הפך לשחקן השני הצעיר ביותר ששיחק בנבחרת ברזיל, כאשר זומן לסגל הנבחרת לאליפות העולם 2002 באינדיאנפוליס. הוא שותף בארבע מתוך תשעת משחקיה של ברזיל בטורניר ובסך הכל קלע 9 נקודות, הוריד 5 כדורים חוזרים ומסר 5 אסיסטים ב-21 דקות בהן שותף.
בהמשך השנים הגיע עם ברזיל להישגים רבים, ביניהם, שתי זכיות בטורניר הכדורסל של המשחקים הפאן-אמריקאיים (2003, 2007) ושתי זכיות באליפות אמריקה בכדורסל (2005, 2009).
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | פיניקס | 70 | 46 | 21.4 | 0.447 | 0.395 | 0.770 | 1.8 | 2.4 | 1.3 | 0.1 | 7.9 |
| 2004/2005 | פיניקס | 63 | 6 | 17.3 | 0.475 | 0.367 | 0.797 | 2.1 | 2.0 | 0.5 | 0.1 | 7.0 |
| 2005/2006 | פיניקס | 57 | 11 | 27.9 | 0.481 | 0.444 | 0.755 | 2.6 | 2.8 | 0.8 | 0.1 | 13.1 |
| 2006/2007 | פיניקס | 80 | 18 | 32.7 | 0.476 | 0.434 | 0.845 | 2.7 | 4.0 | 1.2 | 0.2 | 18.1 |
| 2007/2008 | פיניקס | 82 | 12 | 29.5 | 0.462 | 0.389 | 0.822 | 2.8 | 2.6 | 0.9 | 0.2 | 15.6 |
| 2008/2009 | פיניקס | 70 | 11 | 24.4 | 0.482 | 0.375 | 0.881 | 2.6 | 2.3 | 1.2 | 0.1 | 14.2 |
| 2009/2010 | פיניקס | 44 | 5 | 17.9 | 0.425 | 0.324 | 0.877 | 1.6 | 1.5 | 0.5 | 0.3 | 9.5 |
| 2010/2011 | טורונטו | 58 | 0 | 24.1 | 0.450 | 0.338 | 0.796 | 1.7 | 2.1 | 0.9 | 0.1 | 13.3 |
| 2011/2012 | טורונטו | 42 | 0 | 22.5 | 0.436 | 0.360 | 0.835 | 1.9 | 1.5 | 0.9 | 0.2 | 12.2 |
| 2011/2012 | אינדיאנה | 22 | 0 | 19.8 | 0.399 | 0.424 | 0.758 | 2.2 | 1.5 | 0.9 | 0.0 | 8.9 |
| 2012/2013 | בוסטון | 41 | 2 | 12.5 | 0.430 | 0.383 | 0.756 | 1.1 | 1.4 | 0.4 | 0.1 | 5.2 |
| 2013/2014 | פיניקס | 20 | 0 | 18.4 | 0.427 | 0.280 | 0.795 | 1.9 | 1.6 | 0.4 | 0.2 | 7.5 |
| 2014/2015 | גולדן סטייט | 66 | 1 | 14.9 | 0.474 | 0.384 | 0.784 | 1.4 | 1.5 | 0.6 | 0.1 | 7.1 |
| 2015/2016 | גולדן סטייט | 68 | 0 | 15.9 | 0.462 | 0.355 | 0.839 | 1.7 | 1.2 | 0.6 | 0.1 | 6.4 |
| 2016/2017 | פיניקס | 67 | 0 | 14.4 | 0.439 | 0.357 | 0.889 | 1.6 | 1.2 | 0.5 | 0.1 | 6.3 |
| קריירה |  | 850 | 112 | 21.6 | 0.459 | 0.387 | 0.821 | 2.0 | 2.1 | 0.8 | 0.1 | 10.6 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | פיניקס | 12 | 0 | 9.7 | 0.343 | 0.400 | 0.500 | 1.4 | 1.0 | 0.2 | 0.0 | 2.5 |
| 2005/2006 | פיניקס | 20 | 3 | 31.6 | 0.470 | 0.391 | 0.862 | 1.6 | 2.7 | 0.8 | 0.2 | 14.2 |
| 2006/2007 | פיניקס | 11 | 1 | 31.7 | 0.405 | 0.305 | 0.718 | 3.5 | 2.2 | 1.1 | 0.2 | 15.8 |
| 2007/2008 | פיניקס | 5 | 1 | 28.6 | 0.345 | 0.222 | 0.909 | 4.0 | 1.8 | 0.6 | 0.0 | 10.4 |
| 2009/2010 | פיניקס | 16 | 0 | 15.6 | 0.417 | 0.343 | 0.708 | 1.3 | 1.3 | 0.3 | 0.1 | 7.2 |
| 2014/2015 | גולדן סטייט | 21 | 0 | 10.9 | 0.443 | 0.348 | 0.818 | 1.3 | 0.9 | 0.3 | 0.0 | 5.0 |
| 2015/2016 | גולדן סטייט | 23 | 0 | 11.0 | 0.580 | 0.393 | 0.762 | 1.2 | 0.7 | 0.5 | 0.0 | 5.6 |
| קריירה |  | 119 | 5 | 18.5 | 0.437 | 0.332 | 0.770 | 1.7 | 1.4 | 0.5 | 0.1 | 8.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
תארים

זכייה באליפות ה-NBA: ‏2015
השחקן השישי של העונה ב-NBA: ‏2007
שתי זכיות במדליית זהב במשחקים הפאן-אמריקאיים: 2003, 2007
שתי זכיות במדליית זהב באליפות אמריקה בכדורסל: 2005, 2009
הערות שוליים

↑  הסטטיסטיקות של ברבוזה ב-NBA, באתר basketball-reference.com
↑  ברבוזה מודיע על פרישה ממשחק והצטרפות לצוות האימון של הווריורס, באתר bleacherreport.com,‏ 14 בספטמבר 2020
מארק פלגרינו

| --- | --- |

 לידה:  9 באפריל 1965 (בן 59) לוס אנג'לס, קליפורניה, ארצות הברית 
 מדינה:  ארצות הברית ארצות הברית
 תקופת הפעילות:  מ-1987
 עיסוק:  שחקן
 בת זוג:  טרייסי עזיז
 מספר צאצאים:  2
 פרופיל ב-IMDb
 
מארק רוס פלגרינו (באנגלית: Mark Ross Pellegrino; נולד ב-9 באפריל 1965) הוא שחקן אמריקאי. התפרסם בזכות גילום דמותו של ג'ייקוב בסדרה "אבודים" ודמותו של לוציפר בסדרה "על טבעי".
ביוגרפיה

פלגרינו נולד ב-9 באפריל 1965 בלוס אנג'לס, קליפורניה לאם ממוצא שוודי ולאב ממוצא איטלקי.
נישא ב-2008 לבמאית הקולנוע טרייסי עזיז והפך לאב חורג לבתה ולבנה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | Post | מארק |  |
| 2013 | המשפטים של קייט מקול | הבלש רוברט וולש |  |
| 2021 | American Rust | וירג'יל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | חשיפה לצפון | רולף האוזר |  |
| 1997 | נולדו לנדוד | וולטר | סרט טלוויזיה |
| 1997–2002 | NYPD Blue | פרן וטקינס סטנלי סטרול סטיב דנסיק   |  |
| 1999 | תיקים באפלה | דרווד ספינקס |  |
| 2001 | The Beast | בובי ג'יימס |  |
| 2002 | רוני | קית' שוואן |  |
| 2003 | הפרקליטים | האריק סמולץ |  |
| 2006 | ללא עקבות | סאדיק מארקו |  |
| 2006 | קפאין | טום |  |
| 2006–2007 | דקסטר | פול בנט |  |
| 2007 | האנטומיה של גריי | כריס |  |
| 2007 | סוכן מחוק | קוונטין קינג |  |
| 2008 | נמלטים | פטריק ויקאן |  |
| 2008 | מחשבות פליליות | לוטננט אוונס |  |
| 2008–2012 | צ'אק | סוכן; הקטור |  |
| 2009 | הלוחשת לרוחות | בן טילמן; ג'וזף וב |  |
| 2009 | CSI | אליוט פרולטה; ברונו קרטיס |  |
| 2009 | המנטליסט | וון מקברייד |  |
| 2009–2010 | אבודים | ג'ייקוב |  |
| 2010 | CSI: מיאמי | גרג קלומר; ג'ד גולד |  |
| 2011 | המפענחת | גאווין בייקר |  |
| 2011 | גוף משותף | ניק בורק |  |
| 2011–2014 | כמעט אנושיים | ג'יימס בישופ |  |
| 2012 | על טבעי | לוציפר |  |
| 2012 | קאסל | טום דמפסי |  |
| 2012 | גרים | ג'רלד קמפר |  |
| 2012 | מבוקש | דניאל דרייק |  |
| 2012–2013 | מהפכה | ג'רמי בייקר |  |
| 2013–2014 | אנשי המחר | ד"ר ג'דקיה פרייס |  |
| 2015 | שוטרי שיקגו | ג'ים אנדרוף |  |
| 2015 | קמים לתחייה | ג'ק וינשיפ |  |
| 2015–2016 | קוונטיקו | קלייטון האאס |  |
| 2017-2019 | 13 סיבות | ביל סטנדל |  |
מארק פיליפס

מארק פיליפס בשנת 1973
מארק אנטוני פיטר פיליפס (באנגלית: Mark Anthony Peter Phillips;‏ נולד ב-22 בספטמבר 1948) הוא בעלה לשעבר של אן, הנסיכה המלכותית. פיליפס זכה במדליית זהב אולימפית בענף הרכיבה על סוסים.
קורות חיים

מארק פיליפס למד בבית הספר סטאוטס היל (Stouts Hill), ובהמשך במכללת מרלבורו ובאקדמיה הצבאית המלכותית בסנדהרסט.
בשנת 1969, לאחר סיום לימודיו באקדמיה הצבאית, הוצב פיליפס ברגימנט משמר הדרגונים הראשון של המלכה.
פיליפס השתתף באולימפיאדות מינכן וסיאול בענפי רכיבה על סוסים, וזכה במדליות זהב וכסף קבוצתיות.
קורות חיים > נישואיו

במהלך אימוני הרכיבה שלו פגש פיליפס את הנסיכה אן, בתה היחידה של אליזבת השנייה, מלכת הממלכה המאוחדת. השנים נישאו ב-14 בנובמבר 1973 במנזר וסטמינסטר ונולדו להם שני ילדים: פיטר מארק אנדרו פיליפס בשנת 1977 וזארה פיליפס בשנת 1981.
פיליפס לא קיבל תואר אצולה מהמלכה (ככל הנראה בשל רצונה של הנסיכה אן, שילדיהם לא יחשבו חלק ממשפחת המלוכה).
מהלך חיי הנישואים שלהם לוו בהשערות רבות בתקשורת, ונטען פעמים רבות שנישואיהם אינם זורמים על מי מנוחות, ובשנת 1992 התגרשו בני הזוג.
במהלך משפט אבהות שנערך בשנת 1991 התברר כי בשנת 1985 קיים מארק פיליפס רומן מחוץ לנישואין עם מורה מניו זילנד בשם הת'ר טונקין, ונולדה להם בת אחת בשם פליסיטי.
ב-1 בפברואר 1997 נישא פיליפס לסנדי פפלוגר, רוכבת סוסים אמריקאית, וב-2 באוקטובר 1997 נולדה להם בת (סטפני פיליפס).
הערות שוליים

↑  תצלומי מארק פיליפס ופיליסיטי.
| --- | --- |
בקרת זהויות :  BNE: XX1023827  GND: 118593986  ISNI: 0000 0000 7822 171X  LCCN: n86141305  SNAC: w6qz3spm  VIAF: 18014608   WorldCat (עם VIAF): 18014608
לי נה

| --- | --- |

לי נה באליפות ארצות הברית הפתוחה בטניס, 2009
 לידה:  26 בפברואר 1982 (בת 42) ווהאן, הרפובליקה העממית של סין
 מדינה:  הרפובליקה העממית של סין הרפובליקה העממית של סין
 מקום מגורים:  ווהאן, הרפובליקה העממית של סין
 בן או בת זוג:  Shan Jiang (27 בינואר 2006–?) 
 גובה:  1.72 מטר
 יד חובטת:  ימין
 פעילות כמקצוענית:  1999 – 19 בספטמבר 2014 (כ־15 שנים) 
 סה"כ פרסים שצברה:  16,709,074 דולר אמריקאי 
 יחידים
 מאזן קריירה:  503–188 
 דירוג שיא:  2 (17 בפברואר 2014)
 זכיות בטורנירים:  28 (9 WTA ו-19 ITF)
 זוגות
 מאזן קריירה:  121–50 
 דירוג שיא:  54 (28 באוגוסט 2006)
 זכיות בטורנירים:  18 (2 WTA ו-16 ITF)
 שיאי גראנד סלאם
 זכיות 2
 אליפות אוסטרליה הפתוחה:  זכייה (2014) גמר (2011, 2013)
 אליפות צרפת הפתוחה:  זכייה (2011)
 וימבלדון:  רבע גמר (2006, 2010, 2013)
 אליפות ארצות הברית הפתוחה:  חצי גמר (2013)
 
זהו שם סיני; שם המשפחה הוא .
לי נה (סינית : 李娜; פין-יין : Lǐ Nà; ‏נולדה ב־26 בפברואר 1982) היא טניסאית עבר מהרפובליקה העממית של סין. דורגה בשיאה (17 בפברואר 2014) במקום שני בעולם, ובעת פרישתה (ספטמבר 2014), דורגה במקום שישי בעולם בסבב העולמי לנשים (WTA).
הישגי השיא של לי הן, שתי זכיותיה בטורנירי גראנד סלאם, הראשונה באליפות צרפת הפתוחה בשנת 2011, והשנייה באליפות אוסטרליה הפתוחה ב-2014. היא האסיאתית הראשונה שזכתה בתואר גראנד סלאם ליחידים (גברים ונשים).
לי זכתה ב-28 תוארי יחידות (9 WTA ו-19 ITF) וב-18 תוארי זוגות (2 WTA ו-16 ITF).
ביוגרפיה

לי נולדה בווהאן.
ביוגרפיה > 2008

באולימפיאדת בייג'ינג (2008) סיימה לי במקום רביעי לאחר שהפסידה במשחק על מדליית הארד לוורה זבונרבה מרוסיה 6-0, 7-5. היא ניצחה את סבטלנה קוזנצובה במשחק הראשון בשתי מערכות, איומי מוריטה מיפן בסיבוב השני ובקאיה קאנפי מאסטוניה בסיבוב השלישי. בשלב רבע הגמר היא ניצחה את ונוס ויליאמס מארצות הברית. לאחר מכן היא הפסידה בשלב חצי הגמר לדינארה סאפינה מרוסיה.
ביוגרפיה > 2011

בינואר 2011 זכתה בטורניר סידני לאחר שניצחה בגמר את קים קלייסטרס, 6:7, 3:6. אולם בהמשך החודש הפסידה לקלייסטרס ב-3 מערכות 3-6, 6-3, 6-3 בגמר הגראנד סלאם של אליפות אוסטרליה הפתוחה. היה זה גמר הגראנד סלאם הראשון בקריירה של לי. באליפות צרפת הפתוחה שנערכה ביוני אותה שנה היא זכתה בטורניר הגראנד סלאם הראשון שלה לאחר שניצחה בשלב הגמר את פרנצ'סקה סקיאבונה מאיטליה (5 בעולם) בשתי מערכות. במהלך הטורניר היא ניצחה את ברבורה זאלבובה-סטריקובה מצ'כיה (49 בעולם), סוראנה צ'ירסטה (99 בעולם), פטרה קביטובה מצ'כיה (9 בעולם), ויקטוריה אזרנקה מבלארוס (4 בעולם) ומריה שראפובה (8 בעולם).
ביוגרפיה > 2013

ב-28 באוקטובר 2013 דורגה לי במקום השלישי בעולם, דירוג השיא שלה.
בעונה זו הרוויחה לי 3,982,485 דולר, רק מפרסים על תחרויות בהן השתתפה.
ביוגרפיה > 2014

ב-25 בינואר 2014, זכתה לי נה בטורניר גראנד סלאם נוסף, אליפות אוסטרליה הפתוחה, כשגברה במשחק הגמר על דומיניקה ציבולקובה מסלובקיה 6-7(3), 0-6.
ביוגרפיה > גביע הפדרציה

לי שיחקה בנבחרת סין בין השנים 1999 ו-2008. מאזנה עומד על 32 ניצחונות (24 במשחקי יחידות ו-8 במשחקי זוגות) ו-10 הפסדים (4 במשחקי יחידות ו-6 במשחקי זוגות).
מארק פלקן

מארק פְלֵקֶן (בהולנדית: Mark Flekken; נולד ב-13 ביוני 1993 בקרקראדה שבהולנד) הוא כדורגלן הולנדי המשחק בעמדת השוער בקבוצת ברנטפורד ובנבחרת הולנד.
קריירת מועדונים

פלקן גדל במחלקות הנוער של WDZ, רודה ואלמניה אאכן. הוא שיחק בקבוצות הבוגרות של אלמניה אאכן, גרויטר פירט ודיסבורג.
ב-14 במאי 2018 חתם בפרייבורג מהבונדסליגה.
ב-31 במאי 2023 חתם בברנטפורד מהפרמייר ליג תמורת 11 מילין אירו.
קריירה בינלאומית

ב-26 במרץ 2022 ערך פלקן את הופעת הבכורה שלו בנבחרת הולנד, בניצחון 2–4 על נבחרת דנמרק במשחק ידידות.
נכלל בסגל נבחרת הולנד לטורניר יורו 2024.
הערות שוליים

↑  Mark Flekken kommt zum Sport-Club באתר הרשמי של פרייבורג, 14 במאי 2018 (בגרמנית)
↑  Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
| נבחרת הולנד – יורו 2024 |
| --- | --- | --- |
|  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן |  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן | הולנד |
מארק פולנסקי

| --- | --- |

מארק פולנסקי, 2001
 לידה:  2 ביוני 1956 (בן 68) פטרסון, ניו ג'רזי
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  בית הספר לטייסי ניסוי של חיל האוויר האמריקני  אוניברסיטת פרדו  John P. Stevens High School 
 תקופת השירות:  1996–2012 (כ־16 שנים)
 זמן שהייה בחלל:  41 ימים ו-10 שעות
 ביוגרפיה בנאס"א:  מארק פולנסקי
 משימות
 STS-98,‏ STS-116 ‏ STS-127
   
 עיטורים
  מדליית הטיסה בחלל של נאס"א (3 פעמים)
 
מארק פולנסקי (באנגלית: Mark Lewis Polansky; נולד ב-2 ביוני 1956 פטרסון, ניו ג'רזי) הוא טייס קרב אמריקאי ממוצא יהודי, אסטרונאוט לשעבר בתוכנית מעבורות החלל של נאס"א.
קורות חיים

מארק פולנסקי נולד בניו ג'רזי. אביו היה יהודי ואמו ממוצא קוריאני שגדלה בהוואי. גדל באווירה יהודית ולקח איתו לטיסה STS-116 בובה שהייתה שייכת לניצולת שואה.
לאחר סיום לימודי בית הספר בשנת 1974 הוא התחיל ללמוד באוניברסיטת פרדו ממנה קיבל תואר ראשון ותואר שני באווירונאוטיקה בשנת 1978.
בשנת 1980 פולנסקי סיים קורס טיס והיה טייס "מקדונל דאגלס F-15 איגל". בשנת 1983 הוא עבר ל-"נורת'רופ F-5". הוא שירת במספר בסיסים של החיל. בשנת 1986 לאחר סיום קורס בבסיס חיל האוויר אדוארדס הוא קיבל הסמכה כטייס ניסוי.
בשנת 1992 הוא החל לעבוד עבור נאס"א כטייס.
במהלך שירותו הוא הגיע ל-5,000 שעות טיסה ב-30 כלי טיס.
שירות בתחום החלל

בשנת 1996 פולנסקי החל קורס הכנה לאסטרונאוט במרכז החלל ג'ונסון. הוא ביצע מספר משימות בצוותי קרקע. פולנסקי השתתף במשימת STS-98 של מעבורת החלל אטלנטיס כטייס (קנת קוקרל היה מפקד הצוות). המטרה העיקרית של המשימה הייתה להביא לתחנת החלל הבין-לאומית מודול Destiny ולחבר אותו למערכות של תחנת החלל. בשנת 2006 הוא טס בפעם השנייה על סיפון מעבורת החלל דיסקברי טיסת STS-116 כמפקד צוות. המטרה העיקרית הייתה לבצע עגינה בתחנת החלל הבין-לאומית, להביא אספקה, ציוד להרחבת תחנת החלל והחלפת צוות. בשנת 2009 פולנסקי היה מפקד צוות של STS-127 של מעבורת החלל אנדוור. המטרה העיקרית הייתה לבצע עגינה בתחנת החלל הבין-לאומית, להביא אספקה, ציוד להרחבת תחנת החלל והחלפת צוות.
פולנסקי עזב את נאס"א בשנת 2012.
הערות שוליים

↑  Daniel Dale, Teddy bear comes home after journey into space, Chron, ‏28 February 2007
לי מרווין

| --- | --- |

 לידה:  19 בפברואר 1924 ניו יורק, ארצות הברית 
 פטירה:  29 באוגוסט 1987 (בגיל 63) טוסון, ארצות הברית 
 מקום קבורה:  בית הקברות הלאומי ארלינגטון 
 סוגה מועדפת:  מערבון, סרט מלחמה 
 מדינה:  ארצות הברית 
 תקופת הפעילות:  מ-1948 
 מקום לימודים:  Saint Leo University  בית הספר אוקווד פרינדס  Manumit School 
 בן או בת זוג:  Betty Ebeling  Pamela Feeley   מישל טריולה מרווין (1618–1970) 
 מספר צאצאים:  4 
 פרסים והוקרה:  פרס גלובוס הזהב לשחקן הטוב ביותר לסרט מוזיקלי או קומי (1965)  דוב הכסף (1965)  פרס אוסקר לשחקן הטוב ביותר (1965)  לב הארגמן 
 פרופיל ב-IMDb
 
לי מרווין בסרט !Attack
לי מרווין (באנגלית: Lee Marvin;‏ 19 בפברואר 1924 – 29 באוגוסט 1987) היה שחקן קולנוע אמריקאי שהתמחה בגילום דמויות נבלים אולם בשנת 1965 זכה בפרס אוסקר לשחקן הטוב ביותר לתפקידו בסרט "קט בלו", תפקידו הקומי הראשון והכמעט יחיד. הוא זכה על תפקיד זה גם בפרס באפט"א לשחקן הטוב ביותר בתפקיד ראשי ובפרס גלובוס הזהב לשחקן הטוב ביותר.
ביוגרפיה

מרווין נולד בניו יורק ללמונט וולדמן מרווין, מנהל במשרד פרסום ולקורטני וושינגטון, כתבת אופנה. מרווין הוא צאצא של מהגרים שהגיעו לאמריקה ממחוז אסקס באנגליה. בנעוריו החליף כמה בתי ספר, כיוון שסולק מהן בשל התנהגות בלתי הולמת. באוגוסט 1942 התגייס מרווין לחיל הנחתים האמריקני. לאחר הכשרה בסיסית והכשרה מתקדמת ללוחמת חיל רגלים, נשלח לשרת בדיוויזיית הנחתים הרביעית בתפקיד צלף. לקח חלק בקרב קווג'לין ובקרב אניווטוק.  הוא נפצע בישבן וברגל מאש מקלע במהלך קרב על סאיפאן (בקרב זה נפגעו מרבית חברי פלוגתו). על פציעתו בקרב הוענק לו עיטור לב הארגמן. מרווין אושפז במשך כמעט שנה בבתי חולים. כשהחלים - שוחרר מן השירות בשל מצבו הרפואי.
קריירה

לאחר המלחמה הועסק כשחקן מחליף במחזות "אוף ברודוויי". ב-1950 עבר להוליווד וקיבל תפקידים קטנים בסרטי מלחמה ומערבונים. בעיקר נעזרו בו במאים כדי לביים נכונה קטעי קרבות, מהלכים מלחמתיים והווי חיילים קרביים. ב-1953 שיחק בסרט "הפרא" ("The Wild One") לצידו של מרלון ברנדו. תפקיד קטן היה לו גם בסרט "המרד על הקיין" (1954) ובסרט "בהלה בצוק השחור" (" Bad Day at Black Rock") ב-1955. בסך הכל שיחק בתפקידים קטנים בלמעלה מ-50 סרטים בשנות החמישים. ב-1956 כיכב לראשונה בתפקיד משני בסרט "!Attack".
במקביל להופעה בסרטים גילם את דמותו של השוטר הקשוח פרנק בלינג'ר בסדרת הטלוויזיה "M Squad" ששודרה בין 1957 ל-1960. הופעותיו בסדרה הקנו לו מעמד של הכרה ציבורית.
ב-1961 שיחק במערבון "הקומנצ'רוס" לצידו של ג'ון ויין.
ב-1962 גילם את דמותו של הנבל ליברטי ואלנס במערבון "האיש שירה בליברטי ואלנס". ב-1964 ליהק אותו הבמאי דון סיגל לתפקידו הראשי הראשון בסרטו "הרוצחים" (דמות משנית בסרט גילם רונלד רייגן, לימים נשיא ארצות הברית). מרווין גילם רוצח יעיל, קר רוח וחסר רגש, תדמית שדבקה בו בתפקידים ששיחק לפני כן והתעצמה לאחר מכן. ב-1965 נוצלה תדמית זו לצורך תפקיד קומי כפול בסרט "קט בלו" (בכיכובה של ג'יין פונדה). מרווין גילם את דמותו של אקדוחן שיכור טוב-לב ושל אחיו התאום המרושע. על תפקידו בסרט זה זכה בפרס אוסקר לשחקן הטוב ביותר ובפרס השחקן הטוב ביותר בפסטיבל הסרטים הבינלאומי בברלין.
הוא המשיך לשחק נבלים קרי לב בסרטים "המקצוענים" ("The Professionals"‏; 1966), "12 הנועזים" ("The Dirty Dozen"‏; 1967) המצליח עם כמה מהכוכבים ההוליוודיים הגבריים המובילים של התקופה, "פגיעה בול" ("Point Blank"‏; 1967), "המכורים לזהב" ("Paint Your Wagon"‏; 1969) בו שר את השיר "כוכב נודד" ("Wandering Star"), שהיה ללהיט ונמכר ביותר ממיליון עותקים, ועוד. בסוף שנות השישים הרוויח מיליון דולר לסרט. במהלך שנות השישים והשבעים הופיע בכ-30 סרטים. בשנות השמונים הופיע בסרטים ספורים ובמספר הופעות אורח טלוויזיוניות בסדרות כמו "בוננזה", "אזור הדמדומים" ו"הבלתי משוחדים". סרטו האחרון היה "מחץ הדלתא" של הבמאי הישראלי מנחם גולן.
חיים אישיים

מרווין הוא אב לשישה ילדים. הוא נישא לבטי אבלינג (Betty Ebeling) ב-1951, נישואין שהסתיימו בגירושין ב-1967 לבני הזוג ארבעה ילדים משותפים. בשנת 1970 נישא למי שהייתה חברתו לפני שנישא לבטי, פמלה פילי (Pamela Feeley). בני הזוג חיו בוודסטוק (ניו יורק) עד 1975 אז עברו לטוסון, אריזונה, שם חיו עד מותו של מרווין.
מבחינה פוליטית היה מרווין ליברל-דמוקרט. הוא התנגד למלחמת וייטנאם, תמך בג'ון פיצג'רלד קנדי במהלך הבחירות לנשיאות ארצות הברית 1960 ובמתן שוויון זכויות להומוסקסואלים.
"ילדי לי מרווין"

"ילדי לי מרווין" היא אגודת סתרים-כביכול אותה ייסד הבמאי ג'ים ג'רמוש, בה חברים גברים שיכלו, מבחינת הופעתם החיצונית, להיות בניו של מרווין. ב"אגודה" חברים ניק קייב, ג'ים ג'רמוש, איגי פופ, ניל יאנג, טום וייטס ועוד.
לסבופוביה

לסבופוביה הוא מונח ממדעי החברה המתאר פחד, רתיעה, דעה קדומה, בוז וסלידה מלסביות כפרטים, זוגות או כקבוצה. המונח הוא הלחם של המלים לסבית ופוביה, בדומה למונח הומופוביה, לסבופוביה אינה חרדה קלינית. אמונה זו מסווגת כהטרונורמטיביות המניחה לרוב כי הטרוסקסואליות היא הנטייה המינית הטבעית והנורמטיבית היחידה. לסביות נתקלות ביחס עוין לא רק מהטרוסקסואלים, אלא לעיתים גם מהומוסקסואלים, ביסקסואלים, נשים ולסביות.
לסבופוביה באה לידי ביטוי לעיתים בגילויי אלימות ואף רצח. בימי הביניים נשים שנחשדו כלסביות לעיתים אף הועלו על המוקד. בציד מכשפות במהלך המאה ה-15 נטייה לסבית היוותה הוכחה כביכול להיותה של האישה מכשפה[דרוש מקור]. מקרה רצח שעורר הדים בימינו הוא הרצח והאונס המתקן של הכדורגלנית הדרום אפריקאית אודי סמליין אשר אירע ביוהנסבורג ב-28 באפריל 2008.
ראו גם

הטרוסקסיזם
התנגדות לזכויות להט"ב
לור אדלר

| --- | --- |

 לידה:  11 במרץ 1950 (בת 74) קן, קלבדוס, צרפת 
 שם לידה:  Laure Suzanne Anne Clauzet 
 מדינה:  צרפת צרפת
 השכלה:  בית הספר ללימודים גבוהים במדעי החברה  Lycée Jeanne-d'Arc 
 מעסיק:  פרנס אינטר, Éditions Grasset, Presses universitaires de France, Éditions du Seuil, פלון, Payot & Rivages, Éditions Denoël, פראנס קולטור, המכון למדע המדינה פריז 
 בן או בת זוג:  אלפרד אדלר אלן ויינשטיין 
 צאצאים:  לאה ויינשטיין 
 פרסים והוקרה:  קצינה בלגיון הכבוד (31 בדצמבר 2015)  אביר במסדר ההצטיינות הלאומי (10 בנובמבר 1998) 
 
לור אדלר (בצרפתית: Laure Adler; נולדה ב-11 במרץ 1950) היא היסטוריונית, עיתונאית, סופרת, עורכת ומפיקה צרפתית.